Kai kurias ligas didžiąja dalimi lemia genetika (pavyzdžiui, tam tikros vėžio, mažakraujystės rūšys), kitos šiek tiek įtakojamos paveldimumo, nors labiau priklauso nuo gyvensenos (hipertenzija, širdies ligos, cukrinis diabetas). Tokius bruožus, kaip valgymo įpročiai, tam tikro maisto netoleravimas, organizmo atsakas į maisto medžiagas, metabolizmas, genetika įtakoja maždaug 30-čia procentų. Svarbūs ir kiti faktoriai, pavyzdžiui, žarnyno mikrobiota, fizinis aktyvumas, miego kokybė, patiriamas stresas. Todėl net jei yra didelė tikimybė genetiškai susirgti tam tikra liga, šią tikimybę dažnai galima koreguoti keičiant gyvensenos įpročius.